Emailul pe care trebuie să îl ștergi neapărat dacă l-ai primit poate părea tentant la prima vedere. Poți să crezi că e ziua ta norocoasă, însă în realitate, dacă îl deschizi, te expui în fața unui mare pericol.
Tentativele de fraudă din mediul online s-au tot intensificat. Hackerii caută diferite metode prin care să facă rost de datele personale și bancare ale utilizatorilor. Iar unele dintre aceste metode pot fi destul de credibile.
De această dată vorbim despre o nouă tentativă de fraudă. Escrocii folosesc numele celebrului brand de cumpărături online SHEIN. Astfel, mulți utilizatori ajung să fie păcăliți într-un mod foarte simplu.
Emailul despre care vorbim acum s-ar putea să pară că vine fix din partea celor de la SHEIN. Practic vei afla că ai fost selectat să primești o ”cutie misterioasă SHEIN”. Și cine nu își dorește așa ceva?
Adevărul este că nu există niciun premiu. Utilizatorii doar sunt păcăliți, astfel încât să introducă datele personale, dar și parolele pe link-ul respectiv. De asemenea, la final trebuie introduse și datele bancare.
Emailul pe care trebuie să îl ștergi neapărat dacă l-ai primit a început să circule la sfârșitul lunii trecute. Tocmai din acest motiv, experții în securitate cibernetică trag un semnal de alarmă și le recomandă utilizatorilor să fie atenți.
Potrivit Action Fraud UK, au fost raportate peste 7.900 de e-mailuri înșelătoare care ofereau „cutii misterioase” gratuite, ceea ce înseamnă că este o modalitate populară pentru escroci de a ataca consumatorii.
Un tip similar de e-mail a fost, de asemenea, detectat de echipa de la Which?, cumpărătorii primind un mesaj care pretindea că pot câștiga „SHEIN Mystery Box!” dacă participă la un sondaj online rapid, arată Mirror.
„Link-urile din aceste e-mailuri duc la site-uri web de phishing malițioase, unde escrocii încearcă să vă fure informațiile personale și financiare”, au explicat cei de la Which?.
Tocmai din acest motiv, este bine să fim atenți la orice e-mail pe care îl primim. Deși ofertele pot părea tentante, dar și reale, cel mai bine ar fi să verificăm bine sursa și să le evităm pe cât putem. Iar numele expeditorului ne poate spune tot ceea ce avem nevoie.